**Posterității ...**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POSTERITĂȚII ...

Motto:

" Stăpînul, n-aveai voie, ca pe moaște,

Nici de-al zări, necum de-a-l cunoaște.

În dreptul buzelor și-al feții

Făceau de strajă logofeţii,

Și dintre ei spătari, scutari,

Păzeau fruntașii cărturari.

Stăpînul de ogor și de ape

Era un bun al slugilor de-aproape,

Și cînd voiai să-ți vezi cîrmacii

Ți-eşeau nainte psalţii și tîlmacii.

I-ai fi privit;

I-ai fi mînjit;

I-ai fi rugat;

I-ai fi spurcat.

Cînd lacrima nu știe de zăbavă,

Oftatul nu e de ispravă,

Necazul însă nu tihneşte

Și nu-i pe boierește.

Te -apucă, taci ! și taci dacă te doare,

Că se deoache pofta de mîncare.

Și nu ştîiai, ca vai de capul tău,

De nu-ți era mai bine cînd îți era mai rău,

Nedumerit, ca vai de tine,

De nu era mai rău cînd îți era mai bine. "

Tudor Arghezi - FLAUTUL DESCÎNTAT

------------------------------------------

… POSTERITĂȚII

Biet Ion, ce treci prin vămi,

neschimbat și amăgit,

cu promisiuni momit,

de cârmacii oricărei vremi.

Ei se folosesc de tine,

atunci când lor le convine,

și se leapădă de tine,

când nici un folos nu vine.

Și așa an după an,

ca un titirez în van,

te rotește fiecare,

după poftă care-o are.

Biet Ion, fii fericit !

Alexandrina Spânu - SPERANȚE